RAZREDBENI POSTUPAK I UPIS NA POSLIJEDIPLOMSKI SPECIJALISTIČKI STUDIJ

*Upravljanje i vođenje odgojno-obrazovne ustanove*

FILOZOFSKOG FAKULTETA SVEUČILIŠTA U MOSTARU AK. 2025./2026. GODINE

Filozofski fakultet Sveučilišta u Mostaru vrši upis studenata na poslijediplomski specijalistički studij *Upravljanje i vođenje odgojno-obrazovne ustanove* u ak. 2025./2026. godini. Specijalistički studij traje jednu (1) godinu (dva /2/ semestra, 60 ECTS bodova), a po njegovu završetku se stječe zvanje *sveučilišni magistar/sveučilišna magistrica (mag. spec.) specijalist/specijalistica upravljanja i vođenja odgojno-obrazovne ustanove*.

PRIJAVA

Prijave za upis na poslijediplomski specijalistički studij primaju se kontinuirano **do 30. rujna 2025.** godine. Pravo prijave ima pristupnik koji je završio odgovarajući diplomski ili integrirani studij i stekao zvanje *magistra/magistre* ili ekvivalent ili pristupnik koji je završio odgovarajući predbolonjski četverogodišnji studij sa stručnom spremom VII/1. Nakon prijave za upis organizirat će se pojedinačni razgovor s kandidatima.

Prijava se može dostaviti:

1. osobno u Studentsku službu (ured broj 10) svakim radnim danom od 10 do 12 sati ili
2. poštom na adresu Filozofski fakultet Sveučilišta u Mostaru, Matice hrvatske b. b., 88000 Mostar, s naznakom *Prijava za upis na poslijediplomski specijalistički studij Upravljanje i vođenje odgojno-obrazovne ustanove*.

U svrhu prijave za upis pristupnik treba dostaviti u originalu ili ovjerenoj preslici:

#### **prijavu za upis (**[preuzeti ovdje](https://docs.google.com/document/d/1Lx_P3H0i2imC5QFcbSYHviasARAAy6f4/edit?usp=drive_link&ouid=109214467083667548578&rtpof=true&sd=true)**)**

#### **životopis;**

#### **izvadak iz matične knjige rođenih;**

#### **diplomu (ili potvrdnicu) o završenom odgovarajućem diplomskom studiju; pristupnik koji je stekao diplomu preddiplomskog studija na drugoj visokoškolskoj ustanovi u Bosni i Hercegovini ili inozemstvu podnosi Zahtjev za priznavanje obrazovne isprave u svrhu nastavka obrazovanja na Filozofskom fakultetu (više na mrežnoj stranici** [**poveznica**](https://ff.sum.ba/hr/node/27048)**);**

#### **dopunsku ispravu o studiju kojom se potvrđuje koje je ispite pristupnik položio i s kojom ocjenom te s podatcima o nastavnom opterećenju i nastavnim sadržajima, a za pristupnika kojem nije izdana dopunska isprava prijepis ocjena;**

#### **potvrdu o prebivalištu, a za strane državljane potvrdu o državljanstvu;**

#### **dokaz o uplati troškova razredbenog postupka u iznosu od 50,00 KM na žiroračun Filozofskog fakulteta 3381302271315826 kod UniCredit Bank d.d. Mostar.**

UPISNE KVOTE ZA AKADEMSKU 2025./2026.GODINU

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Ustrojbena jedinica** | **R. br.** | **Studijski program** | **Redoviti studenti uz potporu ministarstva** | **Redoviti strani studenti uz potporu ministarstva** | **Redoviti studenti uz plaćanje** | **Redoviti strani studenti uz plaćanje** | **Izvanredni studenti** | **Izvanredni strani studenti** | **Studenti na daljinu** | **Strani studenti na daljinu** | **Ukupno strani studenti** | **Ukupno svi studenti** |
| FF | 1. | Upravljanje i vođenje odgojno-obrazovne ustanove - poslijediplomski specijalistički studij | 0 | 0 | 0 | 0 | 15 | 5 | 0 | 0 | 5 | **20** |

**UPIS**

Nakon završetka razredbenog postupka upis u I. godinu poslijediplomskog specijalističkog studija provodit će se **od 1. do 21. listopada 2025. godine**. Pristupnik koji ne izvrši upis u tome razdoblju, gubi pravo upisa.

Prilikom upisa potrebno je priložiti:

1. upisni materijal;
2. fotografiju (format 4x6);
3. originalne dokumente (ako nisu priloženi na prijavi za razredbeni postupak);
4. potvrdu o prijavljenom boravku za strane državljane (ishoditi u Službi za poslove sa strancima, adresa: Kneza Višeslava b. b. 88000 Mostar /zgrada Orca/);
5. rješenje ustrojbene jedinice o priznavanju obrazovne isprave stečene na drugoj visokoškolskoj ustanovi u BiH ili inozemstvu;
6. dokaz o uplaćenoj školarini na žiroračun **3381302247050791** kod UniCredit Bank d. d. Mostar ([naputak za popunjavanje uplatnice](https://drive.google.com/file/d/1Ei7egUv-KzC0AIyqMOFzbNd7gq5odwNg/view?usp=drive_link));
7. dokaz o uplati od 10,00 KM na žiroračun Sveučilišta u Mostaru **3381302231566875** kod UniCredit Bank d. d. Mostar, s naznakom ***za Studentski zbor***.

NAČIN STUDIRANJA I VISINA ŠKOLARINE

* + - **Izvanredni studij**: visina školarine za jedan semestar iznosi 1.250,00 KM, odnosno 2.500,00 KM za akademsku godinu.

Informacije o upisu mogu se dobiti i na telefon 036/355–404 i 036/355-504 ili na e-adresu: [studentska.referada@ff.sum.ba](mailto:studentska.referada@ff.sum.ba)